laion/Wikipedia-Exotic huggingface dataset:
חלקיהו בן שלום

חלקיהו בן שַׁלּוּם היה כהן גדול בתקופת יאשיהו מלך יהודה, ממשפחת הכהנים בני צדוק. חלקיהו הוא שמצא את ספר התורה בבית המקדש במהלך בדק הבית, ומילא תפקיד ברפורמת יאשיהו. שמו ותפקידו מופיעים לראשונה בספר מלכים. הוא היה אבי-סבו של עזרא הסופר. חלקיהו הוא חלק מרשימה בת 53 דמויות מקראיות, שאושרו במחקר מבחינה ארכאולוגית כדמויות היסטוריות. חלקיהו ניהל את עבודות חיזוק ותיקון בית המקדש הראשון, והיה אחראי על טיהורו ושיפוצו. במהלך העבודות "נמצא" בבית המקדש "ספר התורה", וחלקיהו מסרו לשפן הסופר שהעבירו אל המלך. גילוי הספר עורר במלך התרגשות וחרדה מרובה, והוא שלח אל חולדה הנביאה משלחת שרים, כדי לדעת מה עליו לעשות כדי להפיס את חמת ה', ”אֲשֶׁר הִיא נִצְּתָה בָנוּ עַל אֲשֶׁר לֹא שָׁמְעוּ אֲבֹתֵינוּ עַל דִּבְרֵי הַסֵּפֶר הַזֶּה לַעֲשׂוֹת כְּכָל הַכָּתוּב עָלֵינוּ”. חלקיהו הכהן נזכר כראשון מבין האישים החשובים שהשתתפו במשלחת המלך אל חולדה הנביאה. בעקבות גילוי הספר התבצעה רפורמת יאשיהו, שבמסגרתה החריב יאשיהו את כל המקומות בממלכתו הקשורים בפולחן אלילי, ביטל את עבודת ה' בבמות אשר יועדו לכך, וריכז את הפולחן בירושלים. לפי הפרשנות המסורתית, ספר התורה שמצא חלקיהו הכהן הוא ספר התורה הכולל את חמשת חומשי תורה, וההתרגשות הרבה בעקבות גילויו באה מכיוון שהיה זה ספר-התורה היחיד שניצל לאחר תקופת אחז ומנשה או מכיוון שהיה זה ספר-תורה שנכתב על ידי משה עצמו; ביקורת המקרא גורסת כי מדובר במהדורה ראשונה של ספר דברים, שנכתבה סמוך למציאת הספר, וזו שימשה את יאשיהו בתיקון הבית.[דרושה הבהרה] חוקרים אלו טוענים כי האסכולה הדויטרונומיסטית (המשנה-תורתית) התפתחה בעקבות גילוי זה. בספר דברי הימים ב', פרק ל"ה, פסוק ח' חלקיהו נמנה עם רשימת 'נגידי בית האלוהים' בחג הפסח. ברשימה זו הוא מופיע ראשון, דבר שמלמד על מעמדו הרם. לפי רשימות היחס של בני אהרון בספר דברי הימים א', פרק ה', פסוק ל"ט היה אביו של חלקיהו שַׁלּוּם. חלקיהו בן שַׁלּוּם נזכר גם בספר עזרא, פרק ז', פסוק א'. בחפירה ארכאולוגית שנערכה בעיר דוד נמצאו חותם ועליו מוטבע "חנן בן חלקיהו הכהן" ובולה עם שמו של כהן בשם עזריה בן חלקיהו. בייחוסם של בני אהרן שבספר דברי הימים נאמר כי בנו ויורשו של חלקיה בן שלום היה עזריה, ולפיכך מסתבר שאליו מתייחסת הבולה השנייה, ואילו חנן היה בן נוסף של חלקיהו שככל הנראה שירת לצד אביו. רבי דוד קמחי (הרד"ק) כתב בשם אביו רבי יוסף קמחי (הריק"ם), שחלקיהו בן שלום הוא חלקיהו אביו של ירמיהו הנביא דברי ירמיהו בן חלקיהו. כתב אדוני אבי ז"ל כי חלקיהו זהו חלקיהו בן שפן הכהן שמצא ספר התורה בבית ה' בימי יאשיהו וירמיהו בנו נבא בימי יאשיהו — רד"ק על ירמיהו, א', א' מציאת ספר התורה בימי יאשיהו רפורמת יאשיהו שפן הסופר מלכים ב', כ"ב, ח'. עזרא, ז', א'. Purdue researcher verifies the existence of 53 people mentioned in the Hebrew Bible, בעקבות מחקר שנערך באוניברסיטת פורדו, אינדיאנה, ארצות הברית רשימת הדמויות מופיעה בסוף מאמר זה ספר מלכים ב', פרק כ"ב, פסוק י"ג. רש"י, מהר"י קרא, רד"ק ועוד, בפירושיהם למלכים ב' כ"ב ח'. פירוש המלבי"ם, שם. יאיר הופמן, מקרא לישראל: ירמיה א'-כ"ה, ירושלים, מאגנס, 2001, עמ' 14-13. בוסתנאי עודד, עולם התנ"ך דברי הימים ב', תל אביב, דודזון עתי, 1993, עמ' 262.
פרס ניקה

ניקה (ברוסית: Ника) הוא פרס רוסי המוענק עבור עבודות הקולנוע על ידי אקדמיית ניקה למדעי הקולנוע, נחשב לפרס היוקרתי ביותר של הקולנוע הרוסי. טקס חלוקת הפרס נערך באולם האופרה של מוסקבה. טקס פרסי ניקה מתקיים מדי שנה בחודש אפריל החל משנת 1988. מקבלי הפרס בכל תחום מקבלים פסלון בדמות האלה היוונית ניקה. את הפרס עבור הסרט הטוב מקבלים הבמאי והמפיק. רק שלושה סרטים בהם שפת הסרט אינה רוסית קיבלו את הפרס ("מונגול", "פאוסט" ו"אשיק קריב"), הבימוי בוצע על ידי במאים רוסים (סרגיי בודרוב, אלכסנדר סוקורוב וסרגיי פאראדג'אנוב). מייסד ומנחה טקס הענקת הפרס הוא איש הקולנוע והטלוויזיה יולי גוסמן. במרץ 2013 החליטה האקדמיה להעניק גם את פרס אלכסיי גרמן, פרס על תרומה מיוחדת לקולנוע הרוסי. פסלון הפרס עוצב על ידי סרגיי מיקולסקי. הפסל עשוי ברונזה ומצופה זהב ומעוצב בתור האלה ניקה עם כנפיים פרושות המוצגות כסמל הניצחון. הפרס נוצר בשנת 1987 על ידי מזכירות איגוד הקולנוענים הסובייטי. עד תחילת שנות ה-90 הפרס הוענק על פי בחירת חבר האיגוד ומאז שנות ה-90 הזוכים מוכרזים על פי הצבעה חשאית של חברי האקדמיה למדעי ואומנויות הקולנוע. מאז אמצע שנות ה-90 ועד 2002 ומשנת 2012 טקס הפרס משודר בערוץ הראשון, בשנים 2003–2005 שודר הטקס בערוץ NTV ובסוף העשור הראשון של המאה ה-21 בערוץ STS. בשנת 2020, לראשונה בהיסטוריה של הפרס, בעקבות התפרצות נגיף הקורונה ברוסיה, הטקס לא נערך והוא נדחה לאביב 2021. עם זאת הפרס הוענק על שנת 2019 ושנת 2020 ביחד. הטקס לא נערך בשנים 2022-2023, בעקבות מלחמת אוקראינה–רוסיה. לבסוף, טקס חלוקת הפרס נערך ביולי 2024 על השנים 2022-2023. הסרט הטוב ביותר הסרט התיעודי הטוב ביותר (1988 - 1995) הסרט הטוב ביותר בתחום המדע הפופולרי (1988 - 1995) הסרט הטוב ביותר (לא אמנותי) (החל מ-1996) הסרט הטוב ביותר בתחום אנימציה הסרט הטוב של חבר המדינות העצמאיות, אסטוניה, לטביה וליטא עבודת הבמאי עבודת התסריטאי עבודת הצלם מוזיקה לסרט עבודת אנשי הקול עבודת הצייר תלבושות תפקיד גברי ראשי תפקיד נשי ראשי תפקיד משני (1988 - 2001) תפקיד משני גברי (החל מ-2002) תפקיד משני נשי (החל מ-2002) "כבוד ויושרה" "תגלית השנה" (החל מ-2002) פרס מיוחד עבור תרומה למדעי הקולנוע, ביקורת וחינוך פרס מיוחד עבור תרומה לקולנוע הרוסי (החל מ-2007) פרס מיוחד עבור הישג בתחום סרטי טלוויזיה (החל מ-2005) פרק זה טעון עדכון. אנא תרמו לוויקיפדיה ועזרו לעדכן אותו. אתר האינטרנט הרשמי של פרס ניקה (ברוסית) האתר הרשמי של הפרס (ברוסית) פרס ניקה, במסד הנתונים הקולנועיים IMDb (באנגלית) Национальная премия Российской Академии кино "Ника". Справка Торжественная церемония вручения "Ники" пройдет сегодня в Москве Рейтинг телепрессы — Общество — Новая Газета‏ Жила-была «Ника» — Публикации — Первый канал Из-за коронавируса вручение "Ники" перенесли на весну‏, vesti.ru
מבשלת בוטיק

מבשלת בוטיק (הידועה אף בכינוי "מבשלת מיקרו"; מן המקור באנגלית: microbrewery ו-craft Brewery) היא מבשלה המייצרת כמות קטנה יחסית של בירה, בעלת תפוצה מוגבלת. קיימות הגדרות שונות למבשלות בוטיק, אולם בדרך כלל, מבשלות אלו קטנות במידה ניכרת ממבשלות תעשייתיות ונמצאות בבעלות פרטית. מבשלות בוטיק מתאפיינות בדגש על אופייה המיוחד של תוצרתן, על טעמה ותהליכי הייצור הייחודיים לה. תופעת מבשלות הבוטיק החלה בבריטניה בשנות ה-70 והתפשטה למדינות אחרות. עם גידול התופעה חלק מן המבשלות, שהחלו דרכן כמבשלות בוטיק, התרחבו והגדילו את כמויות הייצור ותפוצת תוצרתן והמונח האנגלי המקורי "מבשלת מיקרו" (microbrewerey) הוחלף בהדרגה למבשלת בוטיק (craft brewerey). לצד חלק ממבשלות הבוטיק פועל אף פאב בו נמזגת בירה מתוצרתן. המונח מבשלת מיקרו מקורו בבריטניה בשלהי שנות ה-70 ובא לתאר דור חדש של מבשלות אשר התמקדו בייצור בירה בתהליכים מסורתיים ללא תהליכי סינון ופסטור כנהוג במבשלות תעשייתיות, הנמזגת מן החבית וללא תוספת גזים (כגון פחמן דו-חמצני). הדוגמה המוצלחת הראשונה למבשלת מיקרו הייתה מבשלת לינצ'בורג, שנוסדה על ידי ביל אורקהארט בכפר קטן במחוז נורת'האמפטונשייר באנגליה בשנת 1975. אורקהרארט שימש כמבשל ראשי במבשלה תעשייתית גדולה בעיר נורת'האמפטון עד שנסגרה על ידי בעליה בשנת 1974, לאחר שנמכרה לתאגיד הענק קרלסברג. במבשלה שהקים, לצד פעילות הייצור, התקיימו קורסי הכשרה ותוכניות לשוליות בייצור בירה. רבים מן החלוצים בתחום מבשלות המיקרו למדו את סודות ייצור הבירה במבשלת לינצ'בורג, בטרם הקימו מבשלות משל עצמם. אף שבתחילה המונח "מבשלת מיקרו" התייחס בעיקר לגודל המבשלה, באופן הדרגתי החל השימוש במונח לציין אף גישה אלטרנטיבית לתהליך ייצור הבירה, התאמתה לסביבה, ויחס מיוחד ללקוח. תופעת מבשלות המיקרו התפשטה לארצות הברית בשנות ה-80, שם נעשה במונח שימוש לציון מבשלות שתוצרתן פחותה מ-1.8 מיליון ליטר בירה בשנה. מבשלות הבוטיק אמצו אסטרטגיית שיווק שונה מזו של המבשלות התעשייתיות הגדולות המפיצות תוצרתן בשווקים מרובים, והן התמקדו בתחרות על בסיס איכות ושונות, ולא על בסיס מחיר ופרסום. השפעתן של מבשלות הבוטיק גדולה בהרבה מחלקן היחסי בשוק הבירה (כ-2% מנפח השוק בבריטניה, נכון לשנת 2001), והיא ניכרת בעובדה שמבשלות תעשייתיות גדולות החלו משווקות סוגים חדשים של בירה שנועדו להתחרות באותו פלח שוק של בירות הבוטיק. לאחר שאסטרטגיה זו כשלה, החלו תאגידי הבירה הגדולים להשקיע במבשלות בוטיק, ובמקרים רבים הצליחו לקנותן. אוצר בירה מדיה וקבצים בנושא מבשלת בוטיק בוויקישיתוף
גרגורי

האם התכוונתם ל... ברנהרד גרגורי – שחמטאי גרמני ג'ון גרגורי – כדורגלן אנגלי דיק גרגורי – קומיקאי ופעיל פוליטי אפרו-אמריקני דריל גרגורי – סופר מדע בדיוני ליידי אוגוסטה גרגורי – מחזאית אירית נקודת גרגורי – לשונות יבשה בשם זה גרגוריוס אישים ששמם הפרטי הוא גרגורי
אלישיב בן יהויקים

אלישיב בן יהויקים הוא דמות מקראית, כיהן ככהן גדול בימיו של נחמיה. היה מבוניה הראשונים של חומת ירושלים. מקורב לסנבלט וממתנגדיו של נחמיה. לפי יוסף בן מתתיהו ירש את מקומו של אביו יהויקים לאחר מותו. על פי המסופר בספר נחמיה (פרק יב) נמנה אלישיב מזרע יהושע בן יהוצדק: ”ישוע הוליד את יויקים ויויקים הוליד את אלישיב” (נחמיה יב י), ובהמשך הפסוקים ”יוֹיָקִים בֶּן יֵשׁוּעַ בֶּן יוֹצָדָק” (נחמיה יב כו). אלישיב היה כהן בימי נחמיה, הוא נזכר לראשונה בספר נחמיה, פרק ג', פסוק א'. מבוניה הראשונים של חומת ירושלים. אלישיב ואחיו הכוהנים בנו את שער הצאן, היחידי שקודש ושני מגדלים, לפי הכתוב בספר נחמיה ג'. בוני החומה בנו את הקטע מול ביתם וביתו של אלישיב נזכר ברשימה בקטע המזרחי של החומה. על ידי קשרי חתונה היה מקורב לסנבלט ממתנגדי נחמיה. כאשר נחמיה חזר לפרס, אלישיב נתן לטוביה העמוני לשכה בבית המקדש השני. כאשר חזר נחמיה מפרס גירש את בנו של אלישיב והוציא את הכלים שהוכנסו. נחמיה מזכיר את אלישיב פעמים בסיום הספר בהקשרים שליליים. בספר נחמיה, פרק י"ג, פסוק ד' נאמר כי "אֶלְיָשִׁיב הַכֹּהֵן, נָתוּן בְּלִשְׁכַּת בֵּית-אֱלֹהֵינוּ". נראה כי את המילה "נָתוּן" יש להבין כמו בתרגום המקרא ללטינית הוולגטה כ"מופקד על". בשם אלישיב באה לידי ביטוי השאיפה לגאולה. השם אלישיב היה שכיח בקרב משפחות הכהונה ואין מן הנמנע, שניתן לכהנים זוטרים. אלישיב העמיד לטוביה העמוני לשכה. נראה כי הגדרתו בספר נחמיה, פרק י"ג, פסוק ד' כ'קרוב לטוביה' היא קרבה משפחתית. הלשכה שניתנה לטוביה, היא לשכת האוצר. כאשר נחמיה חוזר מפרס הוא מגרש את טוביה ומטהר את הלשכות. המחבר המקראי אינו מוסר פרטים מדוע גורש טוביה מהלשכה, אך כמופקד על לשכה היה טוביה כנראה, אחראי על איסוף תרומות למקדש. להפקדתו של טוביה על הלשכה היו שתי מטרות, האחת מדינית, כי נוכחותו בבית המקדש מיסדה את היחסים בין ישראל לבני ישראל שישבו בעבר הירדן. המטרה השנייה הייתה כלכלית גרידא. בעצם המצאו בתפקיד הקשור בתרומות יכול היה טוביה להעביר משכורת גדולה יותר לכוהנים בכלל ולאלישיב בפרט. בן ציון לוריא, המערכה המדינית: המתנגדים והמתנכלים בתקופת שיבת ציון, אתר מקראנט. יוסף בן מתתיהו, קדמוניות היהודים, ספר אחד-עשר, ירושלים, מאגנס, 2008, עמ' 16. מיכאל קוכמן, עולם התנ"ך: נחמיה, תל אביב, דוידזון עתי, 1993, עמ' 311.
בליס (תמונה)

בליס (במקור באנגלית: Bliss, "אושר עילאי") הוא תצלום שידוע בעיקר כתמונת ברירת המחדל לתמונת הרקע במערכת ההפעלה Windows XP. התמונה צולמה במצלמת פילם בינואר 1996 במחוז סונומה שבקליפורניה על ידי הצלם האמריקאי צ'ארלס או'ריר (אנ') צלם לשעבר בנשיונל ג'יאוגרפיק, מיד בתום סופה שפקדה את המקום. לדברי או'ריר, התצלום מקורי ולא עבר עיבוד או מניפולציה בשום דרך. או'ריר העלה את התמונה למאגר התמונות קורביס, שהוקם על ידי ביל גייטס, ומספר שנים לאחר מכן בחרה מיקרוסופט בגרסה דיגיטלית של אותה תמונה. לדבריו, הוא עד היום אינו יודע מדוע דווקא תמונה זו נבחרה מכל שאר התמונות. סכום הכסף ששילמה מיקרוסופט עבור התמונה שמור תחת הסכם סודיות, אך על פי ההערכות מדובר באחד הסכומים הגבוהים ששולמו עבור צילום בודד. ב-2021 קיבל הרקע עדכון משמעותי לרזולוצית 4K. מדיה וקבצים בנושא בליס בוויקישיתוף הראל עילם, תמונת הרקע של ווינדוס XP: התצלום היקר בהיסטוריה?, באתר כלכליסט, 4 באפריל 2014 יאיר מור, ‏כך באמת נראית היום הגבעה המפורסמת מווינדוס XP, באתר ‏מאקו‏, 13 באפריל 2014
BaNCS

BαNCS היא מערכת מידע שפותחה על ידי TCS ומספקת שירותי ליבה בנקאיים, בנקאות גלובלית, שוק ההון ועוד בהתאם למודולים המותקנים. בישראל בנקים נוהגים להשתמש במערכות מחשוב שפיתחו בעצמם. ב-2014 הכריז בנק יהב, שהשתמש בשירותי המחשוב של בנק הפועלים (שבנק יהב היה בעבר בשליטתו), שהוא עובר להשתמש במערכת הליבה הבנקאית של קבוצת טאטא, והוא הבנק הראשון בישראל שיעבור להשתמש במערכת מחשוב סטנדרטית. ב-1 בינואר 2017 הופעלה המערכת בבנק יהב. אתר האינטרנט הרשמי של BaNCS סיון איזסקו, נמסטה // קבוצת TATA ההודית תקים מערך מחשוב עצמאי לבנק יהב, באתר TheMarker‏, 15 בפברואר 2014
בליס

Bliss היא מילה באנגלית שפירושה "אושר". האם התכוונתם ל... אישים ששמם בליס: ארתור בליס – מלחין בריטי קרולין בליס – שחקנית תיאטרון וקולנוע אנגלייה פרדריק בליס – ארכאולוג אמריקאי אחר: בליס (תמונה) – תמונת ברירת המחדל לתמונת הרקע במערכת ההפעלה Windows XP בייליס בליז (פירושונים)
מצעד הניצחון בלונדון (1982)

מצעד הניצחון בלונדון נערך ב-12 באוקטובר 1982. הוא התקיים ארבעה חודשים לאחר הניצחון הבריטי על ארגנטינה במלחמת פוקלנד וכהצדעה לכוח המשימה אשר השתתף בקרבות. 1,250 חיילים מכוח המשימה ביחד עם כלי רכב צבאיים ותזמורות צבאיות צעדו על פני נתיב של כקילומטר וחצי בסיטי של לונדון, מבית הנשק (Armoury House) ועד הגילדהול. המצעד לווה במטס של מטוסים צבאיים. קהל של כשלוש מאות אלף איש ניצב לאורך מסלול המצעד וצפה בצועדים, ומיליונים צפו בשידור המצעד בטלוויזיה. המצעד אורגן על ידי האיגוד של לונדון. הלורד ראש העיר של לונדון כריסטופר ליוור (Christopher Leaver) צפה במצעד ממדרגות בית האחוזה כשעמו ראש ממשלת בריטניה מרגרט תאצ'ר וראש מטה ההגנה אדמירל סר טרנס לווין (Terence Lewin). לאחר המצעד נערכה ארוחת צהריים חגיגית בגילדהול, שבה נשאה ראש הממשלה תאצ'ר נאום. כתבה על המצעד באתר הניו יורק טיימס תמונות מהמצעד באתר Magnum Photos נוסח נאומה של מרגרט תאצ'ר באתר קרן מרגרט תאצ'ר
ארוחה עסקית

ארוחה עסקית הוא כינוי לדגם שכיח של תפריט ארוחה המוצע לסועדים במסעדות. תפריט זה כולל רשימה מוגדרת של מנות המוצעות יחד (למשל - מנה ראשונה, מנה עיקרית, קינוח ושתייה) אשר מחירן הכולל הוא נמוך ממחירן הכולל של המנות הכלולות בו אם אלו יוזמנו כל אחת בנפרד. תפריט ארוחה עסקית מוצע על ידי מסעדות במטרה למשוך אליהן סועדים, אשר היו נמנעים מלפקוד אותן (בכלל או בתדירות גבוהה) לולא הצעה זו. תפריט ארוחה עסקית מוצע לסועדים בדרך כלל בשעות הצהריים ואחר הצהריים, בהן עובדים יוצאים להפסקת צהריים. תפריט ארוחה עסקית הוא מצומצם יותר מהתפריט הרגיל של המסעדה. הוא כולל מספר מנות מוגדרות מתוך התפריט הרגיל, או אפשרות של בחירה של מנות מתוך מספר מנות ספציפיות מתפריט זה. לעיתים מחיר הארוחה העסקית כולה עומד על המחיר הרגיל של המנה העיקרית הכלולה בה. תפריט ארוחת ילדים המוצע במסעדות שונות וכולל מספר מנות פופולריות בקרב ילדים הוא למעשה סוג של ארוחה עסקית. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ווקס קרנובה

ווקס קרנוּבָּה (וכן ווקס קרנאוּבָּה או שעוות קרנוּבָּה; אנגלית: Carnauba wax) הקרוי גם "ווקס ברזיל" ו"ווקס דקל", הוא שעוות עליו של עץ הדקל Copernicia prunifera, שהוא צמח הגדל רק במדינות הברזילאיות הצפון-מזרחיות פיאאוי, סיארה וריו גראנדה דו נורטה. הוא ידוע כ"מלכת השעוות", ובצורתו הטהורה, מופיע בדרך כלל בצורת פתיתים קשים בצבע צהוב-חום. עלי הדקל נאספים ומיובשים, נחבטים לשחרור השעווה מתוכם, ולאחר מכן עוברת השעווה תהליך זיקוק והלבנה. כתוסף מזון המקודד במספר E‏ - E903. בתחום הרכב, כווקס לשכבת גימור מבריקה. שכבת גימור מבריקה לכלים. שכבת גימור מבריקה לרהיטים ורצפות. להברקת נעליים. ציפוי חוט דנטלי. ציפוי מוצרי נייר. כמרכיב עיקרי בשעוות גלשנים. לציפוי תפוחי עץ. מחליף את השימוש בג'לטין בתעשיית הממתקים- בעזרת הקרנובה מכינים ממתקי גומי וסוכריות ג'ל צמחוניות/טבעוניות. מדיה וקבצים בנושא ווקס קרנובה בוויקישיתוף ווקס קרנובה, באתר אנציקלופדיה בריטניקה (באנגלית) מכון דוידסון למדע, עכשיו אתם יודעים - תפוח לא מרקיב, באתר youtube ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
Dict.cc

dict.cc הוא אתר אינטרנט המספק שירותי תרגום בין מספר שפות. לאתר אפליקציה לאנדרואיד ול-iOS. בשנת 2001 החל מפתח האינטרנט האוסטרי פאול המטסברגר (Paul Hemetsberger) לעבוד על האתר, אשר נקרא תחילה Knowhowbase, וב-6 בנובמבר 2002 האתר עלה לאוויר. מטרת האתר הייתה להוסיף כמה שיותר שפות בכמה שפחות זמן. בשנת 2004 החל האתר לאפשר למשתמשים בו להוסיף תרגומים משל עצמם לביטויים שעדיין לא נמצאים במסד הנתונים. בתחילת פברואר 2005 נוספה אפשרות להוריד רשימות של אוצר מילים, תחת זכויות הרישיון הציבורי הכללי של גנו, אבל מאוחר יותר הזכויות התחזקו והפכו לזכויות. למרות זה התרומות שנתרמו על ידי משתמשים אחרים, בלי קשר לאתר, הן תחת הרישיון הציבורי הכללי של גנו באתר, כל אחד יכול להוסיף ערכים, והקלטות. אבל הם לא נוספים מיד, בניגוד למילונים כמו ויקימילון, הם נוספים אחרי בדיקה דו שלבית של משתמשים אחרים, כל אחד מצביע לערך האם הוא נכון או לא, וככל שלערך מסוים יש יותר הצבעות חיוביות, ככה יש לו יותר סיכויים לעבור את הבדיקה. כמו כן, באתר ישנה גם אפשרות להוסיף מילים לרשימת השינון, לתרגל אותן, וככה רוב הסיכויים שהן יישמרו בזיכרון לטווח ארוך של המשתמש. באתר יש גם אפשרות לחלק את המילים לפי נושאים, ויש גם אפשרות להתכתב עם אנשים בפורום כדי לבקש עזרה בבעיות במהלך הוספת הערכים. כיום מאפשר האתר תרגומים מהשפות אנגלית וגרמנית ל: אנגלית, גרמנית, ספרדית, צרפתית, צ'כית, דנית, קרואטית, שוודית, איטלקית, אלבנית, איסלנדית, סרבית, יוונית, פינית, רומנית, נורווגית, בוסנית, אספרנטו, פולנית, סלובקית, רוסית, פורטוגזית, טורקית, לטינית ובולגרית. המילון הגדול ביותר הוא המילון האנגלי-גרמני, שממנו התפתח האתר כולו. בנובמבר 2009 התחילו להתווסף שפות חדשות למילון. אם משתמש מסוים רוצה להוסיף שפה חדשה למילון, הוא יכול לבקש אותה ב"רשימת הבקשות" ואנשים אחרים יכולים להגשים לו את בקשתו, בתור מתנדבים או בתשלום. נכון ל-2018 קיים באתר מילון גרמני-עברי קטן המכיל כמעט 17.000 מילים. יש גם מילון אנגלי-עברי המכיל 1,000 מילים. בממוצע נוספים לאתר 11,277 ערכים ביום, (נכון לאפריל 2021) 279,147 אלף משתמשים רשומים, 18.8 מיליון צפיות בחודש, 98,085,461 ערכים בסך הכל בכל השפות. אתר האינטרנט הרשמי של Dict.cc
מו אגנס

אגנס מוניקה מולג'וטו (באנגלית: Agnes Monica Muljoto; נולדה ב-1 ביולי 1986), הידועה בשם הבמה מו אגנס (באנגלית: Agnez Mo), היא זמרת-יוצרת, שחקנית, רקדנית, ואשת עסקים אינדונזית. 1992: Si Meong 1995: Yess! 1996: Bala-Bala 2003: And the Story Goes 2005: Whaddup A'..?! 2008: Nez 2009: Sacredly Agnezious 2011: Agnes Is My Name 2013: Agnez Mo 2017: X מדיה וקבצים בנושא מו אגנס בוויקישיתוף אתר האינטרנט הרשמי של מו אגנס מו אגנס, ברשת החברתית פייסבוק מו אגנס, ברשת החברתית אקס (טוויטר) מו אגנס, ברשת החברתית אינסטגרם מו אגנס, ברשת החברתית טיקטוק מו אגנס, במסד הנתונים הקולנועיים IMDb (באנגלית) מו אגנס, באתר אפל מיוזיק (באנגלית) מו אגנס, באתר ספוטיפיי מו אגנס, באתר Last.fm (באנגלית) מו אגנס, באתר AllMusic (באנגלית) מו אגנס, באתר MusicBrainz (באנגלית) מו אגנס, באתר Discogs (באנגלית) מו אגנס, באתר Songkick (באנגלית) מו אגנס, באתר Genius מו אגנס, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
רעידת האדמה בספיטק (1988)

רעידת האדמה בספיטק שבארמניה הסובייטית התרחשה ב-7 בדצמבר 1988 בשעה 11:41 ובמגניטודה של 7.2 בסולם ריכטר היא הייתה רעידת האדמה החזקה שפקדה את האזור במאות השנים האחרונות. תוך חצי דקה נהרס החלק הצפוני של ארמניה הסובייטית בה התגוררו כמיליון תושבים. העיר ספיטק נהרסה עד ליסוד ונזקים משמעותיים היו בערים גיומרי, סטפנוואן ועוד. בסך הכול כחצי מיליון אנשים נותרו ללא קורת גג ו-25,000 נהרגו. מחשש לרעידות משנה הופסקה פעילות של תחנת הכוח הגרעינית מצאמור. רעידות משנה נמשכו כשבוע והיו בחוזק עד ל-5 בסולם ריכטר. בזמן האירוע מיכאיל גורבצ'וב היה בביקור רשמי בארצות הברית. הביקור הופסק והוא חזר לברית המועצות. מייד הוקמה ועדה ממשלתית מיוחדת ובראשה הועמד ראש הממשלה ניקולאי ריז'קוב. לאזור הוזרמו כוחות צבא, ובנוסף לכך מתנדבים וצוותי חילוץ מכול רחבי ברית המועצות ומ-111 מדינות אחרות. בעקבות הריסת התשתיות היה קושי במתן עזרה רפואית. בעיר ספיטק הנפגעים רוכזו באצטדיון המקומי. 10 בדצמבר בברית המועצות הוכרז כיום אבל לאומי. במהלך הרכבת האווירית שהעבירה את האספקה התרסקו שני מטוסי תובלה. באזור היה מזג אוויר קריר (בלילות הטמפרטורות היו יורדות עד 20 מעלות מתחת לאפס) ולכן היה צורך לסיים את פינוי הנפגעים מההריסות ולפנות את התושבים לאזורים אחרים בהקדם. בסך הכול פונו מהאזור כ-110 אלף אזרחים. לדעת המומחים סיבות להריסות כה גדולות הם בתכנון בנייה לא מתאים לאזור וגם בביצוע לקוי של התוכניות. ממשלת ברית המועצות אישרה תוכנית שיקום רחבה. לאזור הגיעו כ-45 אלף עובדי בנייה מרחבי המדינה. תוך מספר שנים נבנו בנייני מגורים ומבני ציבור. אומנם בעקבות התפרקות ברית המועצות המשך תוכנית השיקום הופסק. עד היום בערי ארמניה לא כל הבניינים שוקמו ורמת האבטלה בערי צפון המדינה גבוהה. בעקבות האסון הוקם חיל החילוץ הרוסי שהפך בשנת 1995 למשרד למצבי חירום והגנה אזרחית שהפך לגוף המוביל והחשוב ביותר בתחום הטיפול באסונות טבע בכל המרחב הפוסט-סובייטי. האירוע עובד לקולנוע מספר פעמים: בסרט הקולנוע "רעידת אדמה" משנת 2016 בבימויו של סאריק אנדראסיאן ובהפקת Enjoy Movies ובסרט ספיטק משנת 2018, בבימויו של אלכסנדר קוט. מדיה וקבצים בנושא רעידת האדמה סבפיטק בוויקישיתוף תיאור האירוע וההשלכות (אורכב 14.11.2013 בארכיון Wayback Machine) רעידת האדמה בארמניה
אינטרדבוצ'קה

אינטרדבוצ'קה (ברוסית: Интердевочка) הוא סרט קולנוע סובייטי שצולם בשנת 1988 וזכה לפופולריות רבה. במהלך שנת 1989 כ-40 מיליון אנשים ראו את הסרט בבתי הקולנוע. הוא נחשב לשיאן הצפיות בקולנוע הסובייטי לאותה שנה. הסרט היה פופולרי מאוד בתקופת הפרסטרויקה והיה נחשב לפריצת דרך בהקשר להעלאת נושא הזנות למרכז העלילה בסרט סובייטי. על תפקידה בסרט זה, ילנה יאקובלבה זכתה בתואר שחקנית השנה וקיבלה פרס ניקה. בשנת 1988 יצאה לאור נובלה של ולדימיר קונין "אינטרדבוצ'קה". לראשונה לספרות הסובייטית במרכז העלילה הייתה זונה. תחילה זה גם היה שם הנובלה, אך בסוף העורכים לא העזו להוציא יצירה עם שם זה והחליפו אותו לשם אחר, שפירושו "ילדה בינלאומית". לאור הצלחת הנובלה והסרט תחדיש זה השתרש בשפה הרוסית בת ימינו. לאור הצלחת הנובלה הסופר הציע למירה טודורובסקי זכויות על הסרט. היא שכנעה את בעלה להיות הבמאי של הסרט החדש. היה זה אחד הסרט הסובייטים הראשונים שצולמו ללא תמיכה ממשלתית, תוך ניצול מימון פרטי (שוודי) במשולב עם סכום שהתקבל ממוספילם. הצילומים נערכו במהלך שלושה חודשים בלנינגרד ובשוודיה. במהלך הצילומים ולדימיר קונין שהיה גם שותף לכתיבת התסריט התנגד לכמה מהפירושים שנתן הבמאי לתסריט ועזב את אתר הצילומים. בשנת 2001 הוצא תקליטור של הסרט. האחות טניה זייצבה (ילנה יאקובלבה) עוסקת בזנות בנוסף לעבודתה בבית החולים. כל הלקוחות שלה הם תיירים זרים. באופן מפתיע אחד מהם מציע לה להתחתן ולנסוע איתו לשוודיה. טניה מסכימה, אך היא נדרשת לקבל אישור מהשלטונות הסובייטיים. לקבלת האישורים נדרש כסף רב, וטניה נאלצת לחזור למקצוע העתיק. בסופו של דבר היא מקבלת את האישורים הנדרשים ועוזבת את ברית המועצות. בהיותה בשוודיה טניה מרגישה בודדה, אף על פי שבעלה החדש אוהב אותה. החבר היחיד שלה הוא נהג משאית שמעביר ממנה מתנות לאימה בלנינגרד. בשיחת טלפון עם חברתה מלנינגרד טניה מגלה שנפתחה חקירה נגדה באשמת שימוש במטבע זר (דבר שהיה אסור בברית המועצות). החוקרים הגיעו לאימה של טניה ומספרים לה מאין היה לבתה כסף רב ואיך היא יכולה הייתה להרשות לעצמה קניות של דברי ערך רבים. בהיוודע לה מקור פרנסתה של בתה, האם מנסה להתאבד, אך נותרת בחיים. טניה מנסה להגיע ללנינגרד אך נהרגת בתאונת דרכים. ורה הקטנה "אינטרדבוצ'קה", במסד הנתונים הקולנועיים IMDb (באנגלית) "אינטרדבוצ'קה", באתר AllMovie (באנגלית) "אינטרדבוצ'קה", במסד הנתונים הקולנועיים KinoPoisk (ברוסית)
זגורי

האם התכוונתם ל... זגורי או זאגורי (צרפתית :Zagury), שם משפחה יהודי-ספרדי הנגזר מאיזור סגורה שבספרד. יחיא זאגורי (1878–1959), נשיא הקהילה היהודית בקזבלנקה ישראל זגורי - כדורגלן ישראלי מאור זגורי - במאי תיאטרון, מחזאי ושחקן ישראלי זגורי אימפריה - סדרת טלוויזיה ישראלית זגורי (יוון) (או זגוריה) – חבל ארץ בהרי פינדוס בצפון-מערב יוון, קרוב לגבול עם אלבניה זגורי, במקור זגורוביץ' (איטלקית: Zaguri, כתיב סלאבי: Zagurović), משפחת אצולה ונציאנית שמוצאה מקוטור: ירולים זגורוביץ' (1550–1580), מדפיס ספרי תפילה ידוע פייטרו אנטוניו זגורי (1733–1806), פטרונם של קזנובה ולורנצו דה פונטה פייטרו מרקו זגורי (1738–1810), בישוף ויצ'נצה פלאצו זגורי, ארמון ברובע סן מרקו זׇגוֹרְיֶיה אוֹבּ סַאבִי (זָגוּרי בהגייה המקומית), עיר בסלובניה
UCI World Tour

הסבב העולמי של איגוד האופניים הבינלאומי הוא סבב מרוצי אופני הכביש הבכיר ביותר בעולם. השם מתייחס לסדרה של 38 מרוצים, 19 קבוצות, וכן לדירוג השנתי של הרוכבים. עד סוף שנת 2004 קיים האיגוד הבינלאומי לאופניים את הדירוג הבינלאומי לאופני כביש, בו קיבלו רוכבים ניקוד לפי מיקומם במרוצים רשמיים של האיגוד, ואת סבב הגביע העולמי באופני כביש, שהיה סבב שנתי של מרוצים חד-יומיים. האיגוד הבינלאומי החליף את שני הגופים הללו ב-2004 בסבב המקצועני של איגוד האופניים הבינלאומי ובסבבים היבשתיים. אולם, סכסוכים שפרצו בין האיגוד הבינלאומי לחברת ASO, המארגנת את הטור דה פראנס ומספר מרוצים נוספים, ולאחר מכן עם מארגני הג'ירו ד'איטליה והוואלטה אספניה, הביאו לירידה בחשיבותו של הסבב המקצועני, וב-2008 נותרו רק אחד מחמשת המונומנטים ושלושה מרוצים קלאסיים תחת שליטת האיגוד הבינלאומי. כתוצאה מכך נוסד הדירוג העולמי של איגוד האופניים, שחישב את הניקוד לפי התוצאות במרוצי הסבב המקצועני, וכן לפי התוצאות במרוצים יוקרתיים אחרים. בראשית שנת 2011 התאחדו הסבב המקצועני והדירוג העולמי על מנת ליצור את הסבב העולמי של איגוד האופניים הבינלאומי. הסבב העולמי של איגוד האופניים הבינלאומי כולל החל מ-2019 38 מרוצים בשנה. המרוצים מתחלקים למספר קטגוריות: שלושה גרנד טורס חמישה מונומנטים של יום אחד תשעה מרוצי קטעים שבעה מרוצים חד-יומיים נוספים באירופה מרוץ קטעים אחד באוסטרליה שני מרוצים חד-יומיים בקנדה מרוץ קטעים אחד בסין מרוץ קבוצתי נגד השעון, התורם נקודות לקבוצות בלבד נכון לשנת 2020, משתייכות 19 קבוצות לסבב העולמי ונקראות בשם "UCI WorldTeam": מדיה וקבצים בנושא UCI World Tour בוויקישיתוף אתר האינטרנט הרשמי של UCI World Tour "UCI Rankings points scale". נבדק ב-2012-07-16. המרוץ הקבוצתי נגד השעון, המתקיים במהלך אליפות העולם, נכלל בסבב העולמי לראשונה ב-2012. הטור של בייג'ינג נוסף לסבב העולמי ב-2011. E3 הארלבק נוסף לסבב העולמי ב-2012. הגראן פרי של קוויבק ושל מונטריאול נוספו לסבב העולמי ב-2010. רשימת הקבוצות בסבב העולמי.